open-index/open-wikipedia-markdown huggingface dataset:
মোহাম্মদ নইমুদ্দীন

**মৌলভী মোহাম্মদ নইমুদ্দীন** (১৮৩২ - ১৯০৭ / ১৯১৬) ঊনবিংশ শতাব্দীর পূর্ব বাংলার একজন প্রখ্যাত আলেম, ধর্মপ্রচারক, লেখক ও সাংবাদিক। তিনি বাংলা ভাষায় প্রকাশিত অন্যতম প্রাচীন সাময়িক পত্র “আখবারে এসলামীয়া” পত্রিকাটির সম্পাদকের দায়িত্ব পালন করেছেন।। 

## জন্ম ও পারিবারিক পরিচিতি
মৌলভী নইমুদ্দীন ১৮৩২ সালে তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) টাঙ্গাইল জেলার সদর উপজেলায় জন্মগ্রহণ  করেন। উনার গ্রামের নাম সুরুজ ডাকঘর গোসাই জোয়াইর  ইউনিয়ন ঘারিন্দা৷  সুরুজ টাংগাইল শহর থেকে আনুমানিক ৫ কি.মি. পূর্বে অবস্থিত৷ 

## শিক্ষাজীবন
তিনি পাবনার দুলাই মাদ্রাসা ও ঢাকায় ইসলামি ধর্মশাস্ত্রে পড়াশোনা করার পর মুর্শিদাবাদ, বিহার, এলাহাবাদ, আগ্রা, দিল্লি প্রভৃতি স্থানের ধর্মবেত্তাদের নিকট ধর্মতত্ত্ব পাঠ করেন এবং ধর্মীয় জ্ঞানে বিশেষ ব্যুৎপত্তি লাভ করায় ‘আলেম-উদ-দহর’ উপাধিতে ভূষিত হন।

## কর্মজীবন

## রচনাবলী
তিনি বাংলা ভাষায় প্রকাশিত অন্যতম প্রাচীন সাময়িক পত্র “আখবারে এসলামীয়া” পত্রিকাটি সম্পাদনা করতেন। এছাড়াও তিনি বাংলায় কোরআন শরীফ অনুবাদ করার প্রচেষ্টারত ছিলেন।

নঈমউদ্দীন প্রায় ৩০টি ধর্মভিত্তিক গ্রন্থ রচনা করেন। তার অনূদিত কুরআনের প্রথম খণ্ড ১৮৯১ সালের ২৬ সেপ্টেম্বর প্রকাশিত হয়। ১৮৯২ থেকে ১৯০৮ সাল পর্যন্ত ৯ পারায় কুরআনের বাংলা অনুবাদ প্রকাশ করেন। ১৮৯২ সালে চার খণ্ডে ‘ফতোয়া-এ-আলমগীর’ গ্রন্থের বাংলা অনুবাদ প্রকাশ করেন। ১৮৮৩ সালে মাহমুদীয়া প্রেস থেকে ‘আখবার-এ-ইসলামিয়া’ নামে একটি মাসিক পত্রিকা সম্পাদনা করেন। এ দুটি কাজে তাকে পৃষ্ঠপোষকতা করেন করটিয়ার জমিদার হাফিজ মোহাম্মদ খান পন্নী। তার অন্যান্য উল্লেখযোগ্য গ্রন্থের মধ্যে রয়েছে:

* কালেমাতল কোফর (১৮৯৭)
* এছাবাতে আখের জ্জোহর (১৮৯৭)
* আদেল্লায়ে হানিফিয়া (১৮৯৭)
* এনসাফ (১৮৯২)
* রফা-এদায়েন (১৮৯৬)
* মায়াদানুল ওলুম
* ইউসুফ সুরার সুবিস্তৃর্ণ তফসির
* সেরাতল মস্তাকিম
* সেরাতল মস্তাকিম (নব পর্যায়)
* ধর্মের লাঠি
* বেতের
* তারাবিহ
* জোব্দাতুল মাসায়েল (১৮৭৩)
* ফতোয়ায়ে আলমগীরী
* ছহী শাহ আলমের কিচ্ছা
* ছহী আলমগীরের কিচ্ছা
* ছহী নূরজাহান বেগমের কিচ্ছা
* ছহী আলাউদ্দীনের কিচ্ছা
* ছহী হোসেন শাহের কিচ্ছা
* গোকাণ্ড

## মৃত্যু
নঈমুদ্দীন ১৯০৭ সালে মতভেদে ১৯১৬ সালে মৃত্যুবরণ করেন।
## আরও দেখুন
* আখবারে এসলামীয়া
* দেওবন্দি ব্যক্তিত্বের তালিকা

## তথ্যসূত্র

## বহিঃসংযোগ
* মোহাম্মদ নইমুদ্দীন - বাংলাপিডিয়া হতে সংকলিত নিবন্ধ।
* আখবারে এসলামীয়া - বাংলাপিডিয়া হতে সংকলিত নিবন্ধ।

বিষয়শ্রেণী:১৯০৮-এ মৃত্যু
বিষয়শ্রেণী:কুরআনের বাংলা অনুবাদক
বিষয়শ্রেণী:১৮৩২-এ জন্ম
বিষয়শ্রেণী:বাঙালি লেখক
বিষয়শ্রেণী:বৃহত্তর ময়মনসিংহের ইসলামি ব্যক্তিত্ব
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:বাঙালি আলেম
বিষয়শ্রেণী:১৯শ শতাব্দীর ইসলামের মুসলিম পণ্ডিত
বিষয়শ্রেণী:১৯শ শতাব্দীর বাঙালি
বিষয়শ্রেণী:হানাফী ব্যক্তি
বিবিসি এশিয়ান নেটওয়ার্ক

thumb|150px|বিবিসি এশিয়ান নেটওয়ার্কের সাবেক লোগো
**বিবিসি এশিয়ান নেটওয়ার্ক** একটি ব্রিটিশ  রেডিও স্টেশন যেটা মূলত দক্ষিণ এশিয়ার নানা বার্তা প্রচার করে থাকে।এটির দুটি কেন্দ্র রয়েছে যার একটি লন্ডনে ও অপরটি বার্মিংহামে অবস্থিত।এটিতে মুলত গান ও আলোচনার অনুষ্ঠান প্রচার করা হয়ে থাকে।

২০১৭ সালের মাঝের দিকে  **বিবিসি এশিয়ান নেটওয়ার্ক** মিলিত হয় বিবিসি রেডিও এক্সট্রার সাথে।আর মার্ক স্ট্রিপেল কে দুটি রেডিও স্টেশনেরই দায়িত্ব প্রদান করা হয়।

## তথ্যসূত্র

বিষয়শ্রেণী:বিবিসি
বিষয়শ্রেণী:ব্রিটিশ ভারতীয় গণমাধ্যম
বিষয়শ্রেণী:ব্রিটিশ পাকিস্তানি গণমাধ্যম
বিষয়শ্রেণী:ব্রিটিশ বাংলাদেশী গণমাধ্যম
বিষয়শ্রেণী:এশীয়-ব্রিটিশ সংস্কৃতি
বিষয়শ্রেণী:বিশ্ব সঙ্গীত রেডিও স্টেশন
বিষয়শ্রেণী:১৯৮৮-এ প্রতিষ্ঠিত রেডিও স্টেশন
বিষয়শ্রেণী:১৯৮৮-এ যুক্তরাজ্যে প্রতিষ্ঠিত
বিষয়শ্রেণী:যুক্তরাজ্যের এশীয় গণমাধ্যম
বিষয়শ্রেণী:যুক্তরাজ্যের রেডিও স্টেশন
নওয়াজিস খান

**নওয়াজিস খান** (১৭শ শতক) হলেন বাংলা ভাষার একজন প্রখ্যাত কবি। তিনি মধ্যযুগের অন্যতম প্রধান কবি হিসাবে পরিচিত। বাংলা কাব্য সাহিত্যে তার শ্রেষ্ঠ অবদান “গুলে বকাওলী” কাব্যগ্রন্থটি।

## জন্ম ও পারিবারিক পরিচিতি
নওয়াজিস খান চট্টগ্রাম জেলার তৎকালীন সাতকানিয়ার অন্তর্গত (বর্তমান লোহাগাড়া উপজেলা) আমিরাবাদ ইউনিয়নে জন্মগ্রহণ করেন। তার পিতার নাম মোহাম্মদ এয়ার খন্দকার। তার প্রপিতামহ সলিম খান (সেলিম খান) গৌড় থেকে চট্টগ্রামে আসার পথে সীতাকুণ্ড উপজেলার সলিমপুর গ্রামে বসতি করেছিলেন। সলিমপুর গ্রামের নামকরণ হয়েছে তার প্রপিতামহের নামে।

## শিক্ষাজীবন
তিনি মাওলানা আতাউল্লাহের নিকট থেকে আধ্যাত্মিক এলমের জ্ঞান লাভ করেন।

## কর্মজীবন

## রচনাবলী
তিনি ছিলেন মধ্যযুগের অন্যতম প্রধান কবি। মধ্যযুগে বাংলা ভাষায় প্রকাশিত অন্যতম প্রধান কাব্যগ্রন্থ  “গুলে বকাওলী” তার শ্রেষ্ঠ সাহিত্য কর্ম, যা ভারতের শেখ ইজ্জতুল্লাহ রচিত তাজুল মুলক গুলে বকাওলীর অনুসরণে রচিত হয়েছে।। এছাড়াও তিনি আরও রচনা করেন:
* গীতাবলী,
* বয়ানাত,
* প্রক্ষিপ্ত কবিতা,
* পাঠান প্রশংসা ও
* জোরওয়ার সিংহ কীর্তি।

## আরও দেখুন
* গুলে বকাওলী।

## তথ্যসূত্র

## বহিঃসংযোগ
* 
* গুলে বকাওলী - বাংলাপিডিয়া হতে সংকলিত নিবন্ধ।

বিষয়শ্রেণী:মধ্যযুগের কবি
বিষয়শ্রেণী:চট্টগ্রাম জেলার কবি
বিষয়শ্রেণী:বাঙালি কবি
নীল চাঁদ

থাম্ব|নীল চাঁদের ছবি
কোন বছরের একই মাসে দু’বার পূর্ণিমার চাঁদ দেখা গেলে দ্বিতীয় পূর্ণিমার চাঁদকে বলা হয় ব্লু-মুন।  নামে ব্লু-মুন বা নীল চাঁদ হলেও নীল রঙের সঙ্গে এ চাঁদের কোনো সম্পর্ক নেই।  তবে একই দিন চন্দ্রগ্রহণ হওয়ায় চাঁদ রক্তিম রং ধারণ করে।  চন্দ্রগ্রহণের সময় পৃথিবীর ছায়া চাঁদের উপর পড়ে।  ফলে ওই সময় চাঁদে লাল বা কমলা রঙের আভা দেখা যায়।

সাধারণ ব্লু মুন ২ বছর ৮ মাস পর পর হয়ে থাকে ।

## সংজ্ঞা
ইতিহাসগতভাবে "ব্লু মুন" এর সংজ্ঞা, "Maine Farmer's Almanac"-এ একটি "অতিরিক্ত" পূর্ণিমা হিসেবে উল্লেখ করা হয়েছে, যেখানে সাধারণত এক বছরে 12টি পূর্ণিমা থাকে ,তার পরিবর্তে ('ব্লু মুন'-কে বিবেচনায়)13টি  পূর্ণিমা হয়। "নীল চাঁদ" বিষয়টির অবতারণা করা হয় চারটি পূর্ণিমা সহ কোন ঋতুর তৃতীয় পূর্ণিমার সাথে।এইভাবে একটি ঋতুর শেষ মাসের সময় সংশোধন করা হয়। এটি প্রতি দুই বা তিন বছর পরপর ঘটে । "স্কাই অ্যান্ড টেলিস্কোপ" নামক প্রকাশনীর মার্চ -1946 সালের একটি নিবন্ধের লেখক "মেইন ফার্মার্স" এর  সম্পাদকদের গতানুগতিক ধারায় বর্ণিত পঞ্জিকার পাঠোদ্ধার করার প্রয়াস করেছিলেন। তিনি  বর্ণিত পঞ্জিকার পুরাতন বিষয়গুলো নিয়ে পরীক্ষা-নিরীক্ষা করছিলেন। কিন্তু, পর্যাপ্ত অনুস্ধানের অভাব এবং তার ফলশ্রুতিতে,    চাঁদের  সঠিক অবস্থান নির্ণয়ে ভুল হয়।

সঠিক প্যাটার্ন দেখার জন্য পর্যাপ্ত তথ্য ছাড়াই তিনি 'ব্লু মুন'-এর জন্য ভুল নিয়ম অনুমান করেছিলেন, যা  "একটি একক সৌর ক্যালেন্ডার মাসে একটি "ব্লু মুন" একটি দ্বিতীয় পূর্ণিমা" -- এরকম আধুনিক ভ্রান্ত ধারণার জন্ম দেয়।

## তথ্যসূত্র

বিষয়শ্রেণী:চন্দ্র পুরাণ
বিষয়শ্রেণী:পূর্ণিমা
বিষয়শ্রেণী:বর্ষপঞ্জি
২০১৮ ফিফা বিশ্বকাপ গ্রুপ এ

**[[২০১৮ ফিফা বিশ্বকাপ]] এর গ্রুপ এ** পর্বের খেলা ২০১৮ সালের ১৪ থেকে ২৫ জুন অনুষ্ঠিত হয়। এই গ্রুপে অংশগ্রহণ করে রাশিয়া, সৌদি আরব, মিশর এবং উরুগুয়ে। পয়েন্ট তালিকায় প্রথম দুই দল উরুগুয়ে ও রাশিয়া পরবর্তী ১৬ দলের পর্বে অগ্রসর হয়।

## দলসমূহ

;টীকা

## মাঠ

File:Luzhniki Stadium2.jpg|লুঝনিকি স্টেডিয়ামমস্কো
File:EstadioCentral2017-01-26.jpg|ইয়েকাতেরনিবুর্গ এরিনা ইয়েকাতেরনিবুর্গ
File:Spb 06-2017 img40 Krestovsky Stadium.jpg|ক্রেস্তভস্কি স্টেডিয়ামসেন্ট পিটার্সবার্গ

File:Rostov Arena 21.05.2017.jpg |রস্তভ এরিনারোস্তভ-ন্য-দানু
|কসমস এরিনাসামারা
File:Volgograd. Stadium P8060424 2200.jpg|ভলগোগ্রাদ এরিনা ভলগোগ্রাদ


## অবস্থান

১৬ দলের পর্বে:
* গ্রুপ এ-এর চ্যাম্পিয়ন গ্রুপ বির রানার-আপের সাথে খেলবে।
* গ্রুপ এ-এর রানার-আপ গ্রুপ বির চ্যাম্পিয়নের সাথে খেলবে।

## খেলাসমূহ
খেলার সময়সূচী স্থানীয় সময় অনুযায়ী দেয়া হয়েছে।

### রাশিয়া বনাম সৌদি আরব
দুই দলের কেবল একবার দেখা হয়েছিল, ১৯৯৩ সালের ৬ অক্টোবরে সৌদি আরবে অনুষ্ঠিত একটি বন্ধুত্বপূর্ণ ম্যাচে যেখানে সৌদি আরব ৪-২ ব্যবধানে বিজয়ী হয়।



### মিশর বনাম উরুগুয়ে
দুই দলের কেবল একবার দেখা হয়েছিল, ২০০৬ সালে অনুষ্ঠিত একটি বন্ধুত্বপূর্ণ ম্যাচে যেখানে উরুগুয়ে ২–০ ব্যবধানে বিজয়ী হয়



### রাশিয়া বনাম মিশর


### উরুগুয়ে বনাম সৌদি আরব
দুই দল এর আগে দুইবার মুখোমুখি হয়েছিল। সর্বশেষটি ২০১৪ সালে, যেখানে খেলা ১-১ এ ড্র হয়েছিল।



### উরুগুয়ে বনাম রাশিয়া


### সৌদি আরব বনাম মিশর


## শৃঙ্খলা
গ্রুপ পর্বে যদি সামগ্রিক ও মুখোমুখি খেলার মানদন্ডের উপর ভিত্তি করেও যদি একাধিক দল একই অবস্থানে থাকে তবে সুশৃঙ্খল ভাবে খেলার জন্য পয়েন্ট এর উপর ভিত্তি করে দলীয় অবস্থান নির্ধারিত হবে। এই পয়েন্ট নির্ণয় করা হবে গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে যা নিম্নে বর্ণিত হল।

* প্রথম হলুদ কার্ড: ১ পয়েন্ট কাটা হবে;
* পরোক্ষ লাল কার্ড (দ্বিতীয় হলুদ কার্ড): ৩ পয়েন্ট কাটা হবে;
* সরাসরি লাল কার্ড: ৪ পয়েন্ট কাটা হবে;
* হলুদ কার্ড ও সরাসরি লাল কার্ড: ৫ পয়েন্ট কাটা হবে;

একটি ম্যাচে একজন খেলোয়াড়ের জন্য নিম্নে বর্ণিত উপায়ের মধ্যে শুধুমাত্র একভাবেই পয়েন্ট কাটা যাবে।

## তথ্যসূত্র

## বহিঃসংযোগ
* ২০১৮ ফিফা বিশ্বকাপ গ্রুপ এ , FIFA.com

বিষয়শ্রেণী:২০১৮ ফিফা বিশ্বকাপ
২০১৮ ফিফা বিশ্বকাপ গ্রুপ বি

**[[২০১৮ ফিফা বিশ্বকাপ]] এর গ্রুপ বি** পর্বের খেলা ২০১৮ সালের ১৫ থেকে ২৫ জুন অনুষ্ঠিত হবে। এই গ্রুপে অংশগ্রহণ করছে পর্তুগাল, স্পেন, মরক্কো এবং ইরান। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।

## দলসমূহ

;টীকা

## ভেন্যু

File:Spb 06-2017 img40 Krestovsky Stadium.jpg|ক্রেস্তভস্কি স্টেডিয়ামসেন্ট পিটার্সবার্গ
File:Fisht Olympic Stadium 2017.jpg|ফিশ্ত অলিম্পিক স্টেডিয়ামসোচি
File:Luzhniki Stadium2.jpg|লুঝনিকি স্টেডিয়ামমস্কো

File:Kazan Arena 2017.png|কাজান এরিনাকাজান
|মর্ডোভিয়া এরিনাসারানস্ক
File:Kaliningrad 05-2017 img73 new stadium.jpg |কালিনিনগ্রাদ স্টেডিয়ামকালিনিনগ্রাদ


## অবস্থান

১৬ দলের পর্বে:
* গ্রুপ বি এর চ্যাম্পিয়ন গ্রুপ এ এর রানার-আপ এর সাথে খেলবে।
* গ্রুপ বি এর রানার-আপ গ্রুপ এ এর চ্যাম্পিয়ন এর সাথে খেলবে।

## খেলাসমূহ
খেলার সময়সূচী স্থানীয় সময় অনুযায়ী দেয়া হয়েছে।

### মরক্কো বনাম ইরান
দুই দলের আগে কখনো দেখা হয়নি এটি ফাইনালে ইরানের শুধুমাত্র দ্বিতীয় জয় ।


### পর্তুগাল বনাম স্পেন
এর আগে দুই দল মোট ৩৫ বার মুখোমুখি হয়েছে। এর মধ্যে ২০১০ ফিফা বিশ্বকাপের ১৬ দলের পর্বে স্পেন ১-০ গোল ব্যবধানে বিজয়ী হয়।



### পর্তুগাল বনাম মরক্কো
দুই দল এর আগে একবার, ১৯৮৬ ফিফা বিশ্বকাপ-এর গ্রুপ পর্বে মুখোমুখি হয়েছিল। সেই ম্যাচটি মরক্কো ৩-১ গোলের ব্যবধানে জয়লাভ করে।



### ইরান বনাম স্পেন
দুই দলের আগে কখনও দেখা হয়নি।



### ইরান বনাম পর্তুগাল


### স্পেন বনাম মরক্কো


## শৃঙ্খলা
গ্রুপ পর্বে যদি সামগ্রিক ও মুখোমুখি খেলার মানদন্ডের উপর ভিত্তি করেও যদি একাধিক দল একই অবস্থানে থাকে তবে সুশৃঙ্খল ভাবে খেলার জন্য পয়েন্ট এর উপর ভিত্তি করে দলীয় অবস্থান নির্ধারিত হবে। এই পয়েন্ট নির্ণয় করা হবে গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে যা নিম্নে বর্ণিত হল।

* প্রথম হলুদ কার্ড: ১ পয়েন্ট কাটা হবে;
* পরোক্ষ লাল কার্ড (দ্বিতীয় হলুদ কার্ড): ৩ পয়েন্ট কাটা হবে;
* সরাসরি লাল কার্ড: ৪ পয়েন্ট কাটা হবে;
* হলুদ কার্ড ও সরাসরি লাল কার্ড: ৫ পয়েন্ট কাটা হবে;

একটি ম্যাচে একজন খেলোয়াড়ের জন্য নিম্নে বর্ণিত উপায়ের মধ্যে শুধুমাত্র একভাবেই পয়েন্ট কাটা যাবে।

## তথসূত্র

## বহিঃসংযোগ
* ২০১৮ ফিফা বিশ্বকাপ গ্রুপ বি , FIFA.com

বিষয়শ্রেণী:২০১৮ ফিফা বিশ্বকাপ
পাকিস্তান মিডিয়া পুরস্কার

**পাকিস্তান মিডিয়া পুরস্কার** সংক্ষেপে **দি পিএমএ** (English: *The PMA*) হিসেবে পরিচিত।এটি মূলত বেতার, টেলিভিশন, চলচ্চিত্র ও নাটকে ভালো কাজের জন্য দেয়া হয়ে থাকে। এর পুরস্কার হিসেবে মূলত যে প্রতিমূর্তি প্রদান করার হয় তাতে একজন বীরের বুকে তারকা দেখা যায়। এটি প্রতি বছর আয়োজনের মাধ্যমে প্রদান করা হয়ে থাকে। পাকিস্তানে পুরস্কারকে মিডিয়ার বড় পদক হিসেবে ধরা হয়।

২০১০ সালে প্রথম **পাকিস্তান মিডিয়া পুরস্কার** প্রদান করা হয়।

### মূর্তির গঠন
*নাম = যোগ্যতার **পাকিস্তান মিডিয়া পুরস্কার**
*উচ্চতা = ১২.৫ ইঞ্চি
*ওজন = ৮ পাউন্ড
*রঙ = সোনালি
*সংখ্যা (যতগুলো প্রদান করা হবে) = ৯০ (প্রথম আয়োজন অনুসারে)

## পুরস্কারসমূহ
### চলচ্চিত্রের বিভাগ
* শ্রেষ্ঠ চলচ্চিত্র
* শ্রেষ্ঠ পরিচালক
* শ্রেষ্ঠ চলচ্চিত্র অভিনেতা
* শ্রেষ্ঠ চলচ্চিত্র অভিনেত্রী

## তথ্যসূত্র

বিষয়শ্রেণী:২০১০-এ প্রবর্তিত পুরস্কার
*
বিষয়শ্রেণী:পাকিস্তানি চলচ্চিত্র পুরস্কার
বিষয়শ্রেণী:পাকিস্তানি টেলিভিশন পুরস্কার
বিষয়শ্রেণী:পাকিস্তানি সঙ্গীত পুরস্কার
বিষয়শ্রেণী:পাকিস্তানি সাংবাদিকতা পুরস্কার
বিষয়শ্রেণী:পাকিস্তানের বার্ষিক অনুষ্ঠান
বিষয়শ্রেণী:২০১০-এ পাকিস্তানে প্রতিষ্ঠিত
আব্দুল্লাপুর (গ্রাম)

***আব্দুল্লাপুর*** তেলেঙ্গানা, ভারতের রাঙা রেদ্দি জেলার একটি গ্রাম।এটি হায়াতনগর মন্ডলের মধ্যে পড়ে।এটি বহিঃস্থ চক্রপথ, হায়দ্রাবাদ থেকে ৫ কিলোমিটার পর্যন্ত বিস্তীর্ণ।

## তথ্যসূত্র

বিষয়শ্রেণী:তেলেঙ্গানা
আব্দুল আজিজ (চলচ্চিত্র নির্মাতা)

**আব্দুল আজিজ** হলেন একজন বাংলাদেশি ব্যবসায়ী, চলচ্চিত্র প্রযোজক ও পরিচালক। তিনি জাজ মাল্টিমিডিয়ার চেয়ারম্যান।

## চলচ্চিত্রের তালিকা
### প্রযোজনা

### পরিচালনা

## সমালোচনা
আবদুল আজিজ ও তার ভাই এম এ কাদের বিদেশে ৯১৯ কোটি টাকা পাচারের অভিযোগে অভিযুক্ত হয়েছেন। ১লা মার্চ ২০১৯ তারিখে ''প্রথম আলো'র খবর অনুযায়ী, তিনি বর্তমানে গ্রেফতার এড়াতে পলাতক।

## তথ্যসূত্র

## বহিঃসংযোগ
* 
* 

বিষয়শ্রেণী:জাজ মাল্টিমিডিয়া
বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী ব্যবসায়ী
বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:বাংলাদেশী চলচ্চিত্র পরিচালক
গুজরানওয়ালা

**গুজরানওয়ালা** (‬‎) হল পাঞ্জাব, পাকিস্তানের একটি শহর যা লাহোরের উত্তরে অবস্থিত।এটি ১৮শতকে গঠিত করা হয়, পাঞ্জাবের উত্তরের শহরগুলোর তুলনায় এটি একটি আধুনিক শহর। ১৭৬৩ থেকে ১৭৯৯ সাল পর্যন্ত এই শহরকে রাজধানী হিসেবে ধরা হতো।

**গুজরানওয়ালা** বর্তমানে তৃতীয় বৃহত্তম শিল্পকেন্দ্র, এটি পাকিস্তানের জিডিপিতে ৫% অবদান রাখে।

## ভূগোল
গুজরানওয়ালা চেনাব নদীর উত্তরে এবং রবি নদীর দক্ষিণে তথাকথিত রেচনা দোয়াবের নামে এর কেন্দ্রস্থলে অবস্থিত। গুজরানওয়ালা উত্তর পাঞ্জাবের ঐতিহাসিক মাজা অঞ্চলের একটি অংশ। শহরটি পাঞ্জাবের সমভূমিতে নির্মিত হয়েছিল, এবং এর আশেপাশের অঞ্চল স্থলভাগের বৈচিত্র্যবিহীন অখণ্ড সমভূমি।

গুজরানওয়ালা সমুদ্রপৃষ্ঠ থেকে ২২৬ মিটার (৭৪৪ ফুট) উচুতে অবস্থিত। এটি ঘাখার মান্ডি এবং বিভিন্ন শহর ও গ্রামগুলির সাথে সীমানা ভাগ করে নিয়েছে। প্রদেশিক রাজধানী লাহোর থেকে উত্তরে ৮০ কিলোমিটার (৫০ মাইল) দুরে এর অবস্থান। শিয়ালকোট এবং গুজরাত এর উত্তরে অবস্থিত। গুজরাত গুজরানওয়ালাকে ভীম্বর, আজাদ কাশ্মীর একে শিয়ালকোট ও জম্মুর সাথে সংযুক্ত করেছে। গুজরানওয়ালা থেকে প্রায় ১৬০ কিলোমিটার (৯৯ মাইল) দক্ষিণ-পশ্চিমে ফয়সালাবাদ। এর পশ্চিমে রয়েছে হাফিজাবাদ এবং পিন্ডি ভাট্টিয়ান, যা গুজরানওয়ালাকে ঝাং, চিনিওট এবং সারগোধার সাথে সংযুক্ত করে।

ক্যাপেন-গিজার পদ্ধতি অনুসারে গুজরানওয়ালায় একটি উত্তপ্ত আধা-শুষ্ক জলবায়ু রয়েছে (বিএসএইচ), যা সারা বছর ধরে পরিবর্তিত হয়। গ্রীষ্মকালে (জুন থেকে সেপ্টেম্বর) তাপমাত্রা ৩৬-৪২° সেলিসিয়াস (৯৭-১০৮° ফারেনহাইট) এ পৌঁছায়। শীতলতম মাসগুলি সাধারণত নভেম্বর থেকে ফেব্রুয়ারি পর্যন্ত হয়, যখন তাপমাত্রা গড়ে ৭° ডিগ্রি সেলসিয়াসে (৪৫° ফারেনহাইট) নেমে যেতে পারে। সাধারণত জুলাই ও আগস্ট মাসে সর্বাধিক-বৃষ্টিপাত হয়, যখন পাঞ্জাবে বর্ষাকাল চলে। অন্যান্য মাসগুলিতে গড় বৃষ্টিপাত প্রায় ২৫ মিলিমিটার (০.৯৮ ইঞ্চি)। সাধারণত নভেম্বর থেকে এপ্রিল মাস শুষ্কতম মাস, এ সময় খুব কম বৃষ্টিপাত হয়।

## প্রশাসন
১৯৫১ সালে গুজরানওয়ালা এবং এর পরিবেশকেন্দ্রগুলি একটি জেলায় একীভূত করা হয়েছিল। ১৯৮৯ সালে শহরে অর্থনৈতিক ও অবকাঠামোগত উন্নয়নের তদারকি করার জন্য গুজরানওয়ালা উন্নয়ন কর্তৃপক্ষ প্রতিষ্ঠিত হয়েছিল। শহরটি বর্তমানে গুজরানওয়ালা শহুরে জেলা সরকার (সিডিজি) এবং গুজরানওয়ালা পৌর কর্পোরেশন দ্বারা পরিচালিত হয়, যেখানে উন্নয়ন সাধারণত গুজরাওয়ালা উন্নয়ন কর্তৃপক্ষের দপ্তরের অধীনে থাকে। ২০০৭ সালে, শহরটি একটি শহুরে জেলা হিসাবে ৭টি নির্বাচনী পৌরসভা নিয়ে পুনরায় শ্রেণিবদ্ধ করা হয়েছিল: আরূপ, কামোঁকে, খিয়ালি শাহপুর, নন্দীপুর, নওশেরা বিরকান, কিলা দিদার সিংহ এবং ওয়াজিরাবাদ।
## শিক্ষা
২০০৮ সালে গুজরানওয়ালা শহরের প্রাপ্তবয়স্কদের সাক্ষরতার হার ছিল ৭৩%, যা গ্রামাঞ্চলসহ পুরো গুজরানওয়ালা জেলা জুড়ে ১৫-২৪ বছর বয়সের মধ্যে ৮৭% ছিল। এখানে গুজরানওয়ালা থিওলজিকাল সেমিনারি এখানে অবস্থিত, যা ১৮৭৭ সালে শিয়ালকোটে প্রতিষ্ঠিত হয়েছিল এবং ১৯১২ সালে গুজরানওয়ালায় স্থানান্তরিত হয়।  ১৯৮৭ সালে ধামিয়াল থেকে পাকিস্তান বিমানবাহিনীর আর্মি এভিয়েশন স্কুল গুজরানওয়ালায় স্থানান্তরিত হয়। এখানে অনেকগুলি উচ্চতর শিক্ষার প্রতিষ্ঠিত হয়েছে।

## তথ্যসূত্র

বিষয়শ্রেণী:পাকিস্তানের শহর
বিষয়শ্রেণী:পাকিস্তানে জনবহুল স্থান
বিষয়শ্রেণী:পাঞ্জাব, পাকিস্তানের তেহসিল
বিষয়শ্রেণী:ভারতের প্রাক্তন রাজধানী শহর
বিষয়শ্রেণী:পাঞ্জাব, পাকিস্তানের জনবহুল স্থান
বিষয়শ্রেণী:পাঞ্জাবের (পাকিস্তান) শহর
ঢপ গান

**ঢপ গান** বা **ঢপ কীর্তন** বাংলার এক জনপ্রিয় কীর্তনাঙ্গের গান। ঢপ গান মূলতঃ বৈষ্ণব কীর্তনের দিব্যভাবরোহিত একটি লৌকিক ধারা। রূপচাঁদ অধিকারী মুর্শিদাবাদের মনোহরশাহী ঘরানার সঙ্গীতকে কীর্তনের আঙ্গিকে হালকা সুরের ছন্দে নতুন করে উপস্থাপনা করেন। যা পরে অষ্টাদশ শতাব্দীতে *ঢপ কীর্তন* নামে পরিচিতি লাভ করে কলকাতা ও তার পার্শ্ববর্তী অঞ্চলে ঢপ কীর্তন ভীষণ জনপ্রিয় হয়। মধুসূদন কিন্নর ও রূপচাঁদ পক্ষী ছিলেন ঢপ গানের বিখ্যাত দুই গায়ক। এছাড়াও রূপচাঁদের দেখানো পথ ধরে পরে অঘোর দাস, দ্বারিক দাস, মধুসূদন কান, মোহন দাসের মতো শিল্পীরা খ্যাতি পেয়েছিলেন।

## ইতিহাস
মধ্যযুগের শেষের দিকে বৈষ্ণব কীর্তন তার দিব্যভাব হারিয়ে বিভিন্ন লৌকিক রূপ ধারণ করতে শুরু করে। ঢপ গান তাদের মধ্যে অন্যতম। ঈশ্বরচন্দ্র গুপ্তের রচনায় ঢপ গানের উল্লেখ পাওয়া যায় যদিও তার বহু আগে থেকেই ঢপ গান প্রচলিত ছিল। কীর্তন বিশেষজ্ঞরা অনুমান করেন রূপচাঁদ অধিকারীই প্রথম মুর্শিদাবাদের অন্যতম ঘরানা বা মনোহরশাহীকে ভেঙে হাল্কা সুরের সৃষ্টি করেন। এই কীর্তন গানই জনসমাজে ঢপ কীর্তন নামে পরবর্তীতে জনপ্রিয়তা লাভ করে। প্রচলিত কীর্তন গানের থেকে ঢপ কীর্তন ছিল অনেক সহজ, সরল ও লৌকিক ধারার। এমনকী অনেকের দাবি সেই সময় হিন্দু শ্রাদ্ধবাসরেও ঢপ কীর্তন গাওয়া হতো। সাধারণ পালা কীর্তনের মতো রূপচাঁদ ঢপ কীর্তনে **দান, মাথুর, মান, নৌকা বিলাস পালার** প্রচলন ঘটিয়েছিলেন। 
এছাড়াও যশোহর জেলার রাঢ়খাদিয়া নিবাসী জনৈক রাধামোহন বাউল ঢপ গানের চারটি পালা - 'মান', 'মাথুর', 'অক্রূর সংবাদ' ও 'কুরুক্ষেত্র' রচনা করেন। তার গানগুলি ছিল ভক্তিরসে পরিপূর্ণ। ঢপ গানের শ্রেষ্ঠ গায়ক মধুসূদন কিন্নর তার ছাত্র ছিলেন। মধুসূদন কিন্নর বা মধুকানের ঢপ ছিল প্রধানত ভক্তিমূলক। শৈশবে রবীন্দ্রনাথ মধুকানের ঢপ গান শুনেছিলেন। ঊনবিংশ শতাব্দীতে কলকাতার বিখ্যাত গীতিকার ও গায়ক রূপচাঁদ পক্ষী ঢপ গান গাইতেন। তার সংকলিত সঙ্গীতরসকল্লোলে ঢপ গান স্থান পেয়েছিল।

## বর্তমান অবস্থা
বর্তমানে ঢপ গান লুপ্তপ্রায়। ২০১৪ সালে পশ্চিমবঙ্গ সরকারের তথ্য ও সংস্কৃতি বিভাগের উদ্যোগে নবদ্বীপে রাজ্য কীর্তন উৎসবে ঢপ কীর্তন পরিবেশিত হয়। পশ্চিমবঙ্গ সরকার নবদ্বীপে কীর্তন গুরুকুল স্থাপনের মাধ্যমে বাংলার অন্যান্য কীর্তনের পাশাপাশি ঢপ কীর্তন চর্চার ব্যবস্থা করছে।

## তথ্যসূত্র

## বহিঃসংযোগ

বিষয়শ্রেণী:কীর্তন
বি কে দাস রোড

**বি কে দাস রোড** বাংলাদেশ এর রাজধানী ঢাকার দক্ষিণভাগে বুড়িগঙ্গা নদীর সন্নিকটে অবস্থিত একটি রাস্তা। এটি ফরাসগঞ্জের ৭৯ তম ওয়ার্ডে অবস্থিত। ১৯২৭ সালে বিখ্যাত ব্যবসায়ী বসন্ত কুমার দাসের নামে এই রাস্তাটির নামকরণ করা হয়।

## ইতিহাস

### বসন্ত কুমার দাস
বসন্ত কুমার দাস ছিলেন বরিশাল এর অধিবাসী। ১২ বছর বয়সে তিনি ঢাকায় চলে আসেন। পরে ফরাসগঞ্জে স্থায়ী হন এবং এখানেই ব্যবসায় উন্নতি লাভ করেন।

### পূর্বকাল
১৯২০ সালের শুরুর দিকে বসন্ত কুমার ঢাকার একজন প্রভাবশালী ব্যবসায়ী হয়ে ওঠেন। স্থানীয় লোকজন তার সম্মানে ফরাসগঞ্জের রাস্তাটি তার নামে রাখে। এ রাস্তাটি মূলত একটি আবাসিক এলাকা। ঢাকার অভিজাত শ্রেণির লোকজন এখানে বসবাস করতেন। রাস্তাটির দুপাশে অসংখ্য ঐতিহ্যবাহী স্থাপনা বিদ্যমান।

## ঐতিহাসিক স্থাপনাসমূহ

### পুঁথিঘর
পুঁথিঘর ৭৪/১ বি কে দাস রোডে অবস্থিত। এটি প্রায় ১৫০ বছরের পুরনো। এর প্রকৃত মালিক অজ্ঞাত। বর্তমানে এটি বিভিন্ন কাজের জন্য একাধিক ব্যক্তির মালিকানায় বণ্টিত। মন্ত্রী গৌতম চক্রবর্তী এর প্রধান অংশের মালিক। এর গঠন মোটামুটি ভাল অবস্থায় আছে।

### শ্রী শ্রী প্রিয় বল্লভ
এটি ৩ নম্বর বি কে দাস রোডে অবস্থিত। স্থাপনাটি প্রায় শত বছরের পুরনো। এটি প্রথমে শ্যাম বাবুর অধিকারে থাকলেও বর্তমানে একটি কমিটি দ্বারা পরিচালিত হয়।

### শ্রী শ্রী বঙ্কুবিহারী জিউ মন্দির
প্রায় একশ বছর আগে বসন্ত কুমার দাসের নির্মিত এ মন্দিরটি ২ নং বি কে দাস রোডে অবস্থিত। বর্তমানে এটি নদুবাবু কর্তৃক পরিচালিত হয়। এটি অস্থিতিশীল অবস্থায় রয়েছে।

### মঙ্গলালয়
মঙ্গলালয় বাড়িটি ৬৫ বি কে দাস রোডে অবস্থিত। ১৯১৫ সালে জমিদার আশুতোষ দাস এটি নির্মাণ করেন। এটি ‘পুতুল বাড়ি’ নামেও পরিচিত। আশুতোষ দাসের পৌত্র দিলীপ কুমার দাস এটি উত্তরাধিকার সূত্রে লাভ করেন। বাড়িটির কিছু অংশ ঝুঁকিপূর্ণ অবস্থায় আছে।

### বিবি কা রওজা
১১ বি কে দাস রোডে অবস্থিত বিবি কা রওজা ঢাকার প্রথম ইমামবারা। এটি ১৬০০ খ্রিস্টাব্দে প্রতিষ্ঠিত হয়। বর্তমানে এর আদি স্থাপনা আর নেই। বর্তমানে খাদেম মো. সাজ্জাদ হোসাইন এর দেখাশোনা করে থাকেন। একটি চারতলা মেহমানখানা এর সঙ্গে যুক্ত আছে।

### বড় বাড়ি
প্রায় একশ বছরের পুরনো এ বাড়িটি ৪৫ বি কে দাস রোডে অবস্থিত। জমিদার প্রসন্নবাবু এর আদি মালিক ছিলেন।

## বর্তমান অবস্থা
একসময়ের আবাসিক সড়কটি এখন মূলত বাণিজ্যিক এলাকায় পরিণত হয়েছে। প্রচণ্ড যানজটের কারণে অভিজাত বাসিন্দাগণ এলাকাটি ছেড়ে চলে গেছেন। এখানে অনেক কাঠের দোকান রয়েছে।

## তথ্যসূত্র

* সিরাজুল ইসলাম, *বাংলাপিডিয়া*(২00৯), এশিয়াটিক সোসাইটি অফ বাংলাদেশ, পৃষ্ঠা ২৫৪
* মুনতাসীর মামুন, *ঢাকা স্মৃতি বিস্মৃতির নগরী* অনন্যা প্রকাশনী, পৃষ্ঠা ১৪৬
## বহিঃসংযোগ
* http://www.thedailystar.net/backpage/bk-das-road-architectural-treasure-trove-1391122

বিষয়শ্রেণী:ঢাকার রাস্তা
বিষয়শ্রেণী:পুরান ঢাকা
ট্র্যাভিস নাইট

**ট্র্যাভিস অ্যান্ড্রু নাইট** (জন্ম ১৩ সেপ্টেম্বর, ১৯৭৩) একজন মার্কিন অ্যানিমেটর, চলচ্চিত্র পরিচালক এবং প্রযোজক, যিনি লাইকা এন্টারটেইনমেন্ট এর প্রধান অ্যানিমেটর হিসেবে কাজ করার জন্য এবং *কুবো এন্ড দা টু স্ট্রিংস* (তার প্রথম পরিচালনা) পরিচালনার জন্য পরিচিত।

## চলচ্চিত্র

## তথ্যসূত্র

## বহিঃসংযোগ

* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন অ্যানিমেটর
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:অ্যানিমেটেড চলচ্চিত্র পরিচালক
বিষয়শ্রেণী:অ্যানি পুরস্কার বিজয়ী
বিষয়শ্রেণী:মার্কিন প্রধান নির্বাহী
বিষয়শ্রেণী:মার্কিন অ্যানিমেটেড চলচ্চিত্র পরিচালক
বিষয়শ্রেণী:মার্কিন অ্যানিমেটেড চলচ্চিত্র প্রযোজক
কিয়া সুপার কুল হে হাম

**কিয়া সুপার কুল হ্যায় হাম** একটি প্রাপ্তবয়স্ক কমেডি চলচ্চিত্র যেটা একতা কাপুর ও শোভা কাপুর প্রযোজনা করেছন। চলচ্চিত্রটি পরিচালনা করেছেন শচীন ইয়ার্দি। এটিকে হিট সিনেমা হিসেবে বিবেচনা করা হয়।

## চরিত্রসমূহ
***সিড** হিসেবে রিতেশ দেশমুখ
***আদি** হিসেবে তুষার কাপুর
***সিমরান** হিসেবে নেহা শর্মা
***অনু** হিসেবে সারাহ-জেইন ডায়াস
***ফ্রানসিস মারলো** হিসেবে অনুপম খের
***বাবা থ্রিজি** হিসেবে চাংকি পান্ডে

## সিকুয়েল
কিয়া কুল হে হাম ৩ ২০১৬ সালের ২২ জানুয়ারি মুক্তি পায়।এটিও আগের সিনেমা গুলোর মতোই সফল হয়।

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় যৌন হাস্যরসাত্মক চলচ্চিত্র
বিষয়শ্রেণী:ভারতীয় বন্ধু সম্পর্কিত চলচ্চিত্র
বিষয়শ্রেণী:বালাজী মোশন পিকচার্সের চলচ্চিত্র
বিষয়শ্রেণী:ভারতীয় ধারাবাহিক চলচ্চিত্র
বিষয়শ্রেণী:ভারতীয় বন্ধু সম্পর্কিত হাস্যরস চলচ্চিত্র
বিষয়শ্রেণী:২০১২-এর হাস্যরসাত্মক চলচ্চিত্র
আলি নওয়াজ

**ড. আলি নওয়াজ** (২৫ ডিসেম্বর ১৯২৬ - ১১ ফেব্রুয়ারি ২০০৫) হলেন বাংলাদেশের একজন প্রখ্যাত শিক্ষাবিদ, গবেষক ও লেখক। খনার বচন ও কৃষি সংক্রান্ত গবেষণা ও লেখালেখির জন্য তিনি সমধিক পরিচিত। তিনি বাংলাদেশের ভূমি ব্যবস্থাপনা বিষয়ে বিশেষ অবদান রাখায় এশিয়াটিক সোসাইটি অব বাংলাদেশ থেকে ’জাস্টিস্ মুহাম্মদ ইব্রাহিম গোল্ড মেডেল’ (২০০২) লাভ করেন।।

## জন্ম ও পারিবারিক পরিচিতি
আলি নওয়াজ নবাব মীর আশরাফ আলীর ৫ম বংশধর আলি নওয়াজ ১৯২৬ সালের ২৫ ডিসেম্বর তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) কুমিল্লা জেলার ব্রাহ্মণপাড়ার সাহেবাবাদ গ্রামে জন্মগ্রহণ করেন। তার পিতার নাম হাসান আলী ও মাতার নাম কাদরুন নেসা।

## শিক্ষাজীবন
তিনি ১৯৫১ সালে ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতকোত্তর ডিগ্রী লাভ করেন।

## রচনাবলী
তিনি খনার বচন এবং এর সাথে সম্পর্কিত কৃষি ও কৃষ্টি নিয়ে বিশদ গবেষণা করেন ও প্রায় ২৫টি পুস্তক রচনা করেন। তার রচিত গ্রন্থের মধ্যে রয়েছেঃ
* বাংলাদেশের ভূমি-ব্যবস্থা ও ভূমি-সংস্কার (ঐতিহাসিক পর্যালোচনা),
* খনার বচন ও কৃষি,
* খনার বচন, কৃষি ও বাংগালী সংস্কৃতি,
* নার বচন, কৃষি ও কৃষ্টি ও
* গণচীনের কৃষ্টি-বিপ্লব।

## তথ্যসূত্র

## বহিঃসংযোগ
* আলি নওয়াজ - বাংলাপিডিয়া হতে সংকলিত নিবন্ধ।

বিষয়শ্রেণী:১৯২৬-এ জন্ম
বিষয়শ্রেণী:২০০৫-এ মৃত্যু
চট্টগ্রাম ড্রাই ডক লিমিটেড

**চট্টগ্রাম ড্রাই ডক লিমিটেড** রাষ্ট্রীয় মালিকানাধীন বাংলাদেশ নৌবাহিনী পরিচালিত একটি সামরিক জাহাজ মেরামত প্রতিষ্ঠান। এটি চট্টগ্রাম বন্দরের নিকটে অবস্থিত। এটি পূর্বে বাংলাদেশ ইস্পাত ও প্রকৌশল কর্পোরেশনের অধীনস্থ একটি প্রতিষ্ঠান ছিলো। চট্টগ্রাম ড্রাই ডক লিমিটেড পূর্ব ও দক্ষিণ এশীয় অঞ্চলের বৃহত্তম জাহাজ মেরামতের প্রতিষ্ঠানগুলোর একটি।

## ইতিহাস
চট্টগ্রাম ড্রাই ডক লিমিটেড পূর্বে বাংলাদেশ ইস্পাত ও প্রকৌশল কর্পোরেশনের মালিকানাধীন ছিল, যা চট্টগ্রাম বন্দর কর্তৃপক্ষের পরিপূরক কাজ করার জন্য নির্মিত হয়। এটিপতেঙ্গা, চট্টগ্রাম, বাংলাদেশে আবস্থিত। চট্টগ্রাম বন্দরে জাহাজ মেরামত এবং সেবাদানের জন্য নির্মিত হয়েছিল। ২৩ ডিসেম্বর ২০১৫ সালে এটিকে বাংলাদেশ নৌবাহিনীতে রূপান্তর করা হয়। ২০১৪ সালে এই ডকটি প্রথম পণ্যবাহী জাহাজ নির্মাণ শুরু করে। ২০১৫ সালে এটি সিলেট শহরের জন্য ছয়টি পায়েহাঁটা সেতু নির্মাণ করে।
## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:বাংলাদেশের প্রতিরক্ষা কোম্পানি
বিষয়শ্রেণী:বাংলাদেশের প্রস্তুতকারক কোম্পানি
বিষয়শ্রেণী:চট্টগ্রাম ভিত্তিক সংগঠন
বিষয়শ্রেণী:বাংলাদেশের শিপইয়ার্ড
বিষয়শ্রেণী:চট্টগ্রাম ভিত্তিক প্রস্তুতকারক কোম্পানি
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশ নৌবাহিনী
জন পার্কার

**জন মর্টন পার্কার** (; জন্ম: ২১ ফেব্রুয়ারি, ১৯৫১) ডেনভার্ক এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৭৩ থেকে ১৯৮১ সময়কালে নিউজিল্যান্ড ক্রিকেট দলের পক্ষে ৩৬ টেস্ট ও ২৪টি একদিনের আন্তর্জাতিকে অংশগ্রহণ করেছেন। এছাড়াও, এক টেস্টে দলকে নেতৃত্ব দিয়েছেন তিনি।

ঘরোয়া প্রথম-শ্রেণীর ক্রিকেটে নর্দার্ন ডিস্ট্রিক্টস ও ইংরেজ প্রথম-শ্রেণীর কাউন্টি ক্রিকেটে ওরচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান ছিলেন। লেগ ব্রেক গুগলি বোলিংও করতেন **জন পার্কার**।

## প্রারম্ভিক জীবন
তার আরও দুই ভাই - কেনেথ পার্কার ও মারে পার্কার প্রথম-শ্রেণীর ক্রিকেটে অংশ নিয়েছেন। তিনি ভ্রাতৃত্রয়ের মধ্যে সর্বকনিষ্ঠ ছিলেন।

১৪ বছরের খেলোয়াড়ী জীবনে ২১টি প্রথম-শ্রেণীর শতরানের সন্ধান পেয়েছেন। ১৯৭২ থেকে ১৯৮৪ সাল পর্যন্ত ঘরোয়া প্রথম-শ্রেণীর ক্রিকেটে নর্দার্ন ডিস্ট্রিক্টসের সদস্য ছিলেন। এছাড়াও ১৯৭১ থেকে ১৯৭৫ সময়কাল পর্যন্ত ইংরেজ প্রথম-শ্রেণীর কাউন্টি ক্রিকেটে ওরচেস্টারশায়ারের প্রতিনিধিত্ব করেছেন।

## খেলোয়াড়ী জীবন
২ ফেব্রুয়ারি, ১৯৭৩ তারিখে পাকিস্তানের বিপক্ষে তার টেস্ট অভিষেক হয়। ৩৬ টেস্টে অংশ নিয়ে মোট তিনটি সেঞ্চুরি হাঁকিয়েছেন তিনি। ১৯৭৪ সালে সিডনি ক্রিকেট গ্রাউন্ডে স্বাগতিক অস্ট্রেলিয়ার বিপক্ষে নিজস্ব ৬ষ্ঠ টেস্টে মনোরম ১০৮ রান তুলেন। খেলাটি ড্রয়ে পরিণত হয়। ১৯৭৫ সালে সফরকারী ইংল্যান্ডের বিপক্ষে ইডেন পার্কে অনুষ্ঠিত টেস্টে ১২১ রান তুলেন। তাস্বত্ত্বেও তার দল পরাজয়বরণ করে। পরের বছর ১৯৭৬ সালে ভারত সফরে যান। বোম্বের ওয়াংখেড়ে স্টেডিয়ামে অনুষ্ঠিত খেলায় ১০৪ রানের শতক হাঁকান। এ খেলায়ও নিউজিল্যান্ড দল পরাজিত হয়েছিল।

১৯৭৬-৭৭ মৌসুমে নিয়মিত অধিনায়ক গ্লেন টার্নারের অনুপস্থিতিতে সিরিজের তৃতীয় টেস্টে স্বাগতিক পাকিস্তানের বিপক্ষে দলের অধিনায়কের দায়িত্ব পালন করেছেন। ঐ টেস্টটি ড্রয়ে পরিণত হয়েছিল।

## একদিনের আন্তর্জাতিক
৩১ মার্চ, ১৯৭৪ তারিখে অস্ট্রেলিয়ার বিপক্ষে ওডিআই অভিষেক ঘটে তার। মোট ২৪টি ওডিআইয়ে অংশগ্রহণ করেছেন। ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে গ্লেন টার্নারের নেতৃত্বাধীন নিউজিল্যান্ড দলের অন্যতম সদস্য ছিলেন। ঐ প্রতিযোগিতায় নিউজিল্যান্ড দল সেমি-ফাইনাল পর্যন্ত অগ্রসর হতে পেরেছিল।

## তথ্যসূত্র

## আরও দেখুন
* টম লরি
* কার্লি পেজ
* ওয়াল্টার হ্যাডলি
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ড জাতীয় ক্রিকেট দলের অধিনায়কদের তালিকা

## বহিঃসংযোগ

* 
* 

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৭৫ ক্রিকেট বিশ্বকাপের ক্রিকেটার
বিষয়শ্রেণী:ওরচেস্টারশায়ারের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের টেস্ট ক্রিকেট অধিনায়ক
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নর্দার্ন ডিস্ট্রিক্টসের ক্রিকেটার
বিষয়শ্রেণী:ড্যানভার্ক থেকে আগত ক্রিকেটার
লজ্জা গৌরী

**লজ্জা গৌরী** (দেবনাগরী: *लज्जा गौरी*) হচ্ছে একজন হিন্দু দেবী যাকে উর্বরতা ও প্রাচুর্যের দেবী রূপে বিশ্বাস করা হয় এবং তিনি অশাস্ত্রীয় লৌকিক দেবী।

## ইতিহাস

লজ্জা গৌরীর প্রারম্ভিক বর্ণনা সিন্ধু উপত্যকার লোকাচারীগণের দ্বারা খোদিত শিলালিপিতে পাওয়া যায়, যদিও পরবর্তী বর্ণনাসমূহ ১ম-৩য় শতাব্দীকালের, এবং ভারতীয় উপমহাদেশের দাক্ষিণাত্য অঞ্চলে এই দেবীর উপাসনার প্রচলন ঘটে।

## প্রতিমা

## বিভিন্ন রূপ
হিন্দুধর্মাবম্বীদের মহান মা দেবী কিন্তু লৌকিকতার দেবী লজ্জা গৌরী যার কোন অস্তিত্ব বা উল্লেখ হিন্দুধর্মগ্রন্থে নাই,, কোটারী, কোটাভী (একজন নগ্ন কুলদেবী), কোট্টামহিকা, কোটমাই এবং অন্যান্য নামেও উর্বরতার (প্রজনন) দেবীরূপে উপাসনা করা হয়। তিনি সিন্ধুসভ‍্যতার প্রাচীন দেবী রূপ, মহারাষ্ট্র, গুজরাটের গ্রামগুলোতেও এই দেবীর উপাসনার প্রচলন ঘটে, যার উল্লেখ অমরাবতী, মধ্য ভারতের গ্রামীণ অঞ্চল, অন্ধ্রপ্রদেশ, কর্ণাটকে প্রাপ্ত (বর্তমানে রাজ্য সসংগ্রহশালা, চেন্নাইতে সংরক্ষিত) ১৫০ - ৩০০ খ্রিস্টপূর্বের ভাস্কর্য  থেকে জানা যায়। এখানকার বাদামি নামক শহরেটি বাদামি গুহা মন্দির-এর জন্য বিখ্যাত; এখানকার স্থানীয় প্রত্নতত্ত্ব সংগ্রহশালার শিলালিপিতেও উল্লেখিত রয়েছে; যা আসলে বিজাপুরের নাগনাথ মন্দিরে পাওয়া গেছিল।

## আরও পড়ুন
* *Forms of the Goddess Lajja Gauri in Indian Art*, by Bolon, Carol Radcliffe. 1992. .
* *The Universal Mother*, by Shanti Lal Nagar. Published by Atma Ram & Sons, 1989. . Chapter 18: The Mother Goddess as Aditi/Lajja Gauri. *Page 200*
* *Lajja Gauri Seals and related antiquities from Kashmir Smast, Gandhara*, South Asian studies, British Academy, London, ROYAUME-UNI (Revue).  ISSN 0266-6030. *2002, vol. 18, pp.&nbsp;83–90*.
* "Sacred Display: Divine and Magical Female Figures of Eurasia." Miriam Robbins Dexter and Victor H. Mair.  Amherst, New York: Cambria Press, 2010

## আরও দেখুন

## তথ্যসূত্র

## বহিঃসংযোগ
*
* '' Aditi- Lajja Gauri'' - A Study 
* Deity of Fertility and Creation - ''Image''

বিষয়শ্রেণী:হিন্দু দেবী
বিষয়শ্রেণী:উর্বরতার দেবী
বিষয়শ্রেণী:উত্তানপদ
জ্যোতি আম্গে

**জ্যোতি আম্গে** (জন্ম: ১৬ ডিসেম্বর ১৯৯৩) একজন ভারতীয় মহিলা; যিনি গিনেস বিশ্ব রেকর্ডের মতে বিশ্বের সবচেয়ে খাঁটোতম জীবিত নারী ঘোষিত হওয়ার ফলে খ্যাতিলাভ করেন।

১৬ ডিসেম্বর, ২০১১, খ্রিষ্টাব্দে আম্গের ১৮তম জন্মদিনে দাপ্তরিকভাবে গিনেস বিশ্ব রেকর্ডস কর্তৃক তাকে বিশ্বের খাঁটোতম মহিলা ঘোষিত করা হয়; যার উচ্চতা ৬২ সেন্টিমিটার ()। তার সীমিত উচ্চতার কারণ বৃদ্ধি অস্বাভাবিকতা অ্যাকোন্ড্রোপ্লাজিয়া।

আম্গে ২০০৯ সালের একটি তথ্যচিত্র *বডি শক: টু ফুট টল টীন*-এ অভিনয় করেন। এছাড়া ভারতীয় দূরদর্শন অনুষ্ঠান বিগ বস ৬-এও তিনি অতিথি হিসেবে উপস্থিত হন। ১৩ অগাস্ট ২০১৪-এ *আমেরিকান হরর স্টোরি:ফ্রেক শো*-এর চতুর্থ মৌসুমে আম্গে মা পেটিট ভূমিকায় অভিনয় করেন।

২০১২ সালে, তিনি বিশ্বের সবচেয়ে খাঁটোতম পুরুষ, নেপালের চন্দ্রবাহাদুর ডাঁগির সাথে দেখা করেন। এই জুটি ২০১৩ সালে *গিনেস বিশ্ব রেকর্ডস*-এর ৫৭তম সংস্করণের জন্য একসাথে পোজ দেয়।

## গণমাধ্যমে উপস্থিতি
আম্গে ২০১২ সালে টেও মামুকারির সাথে ইতালীয় চ্যানেল ক্যানাল ৫-এর *লো শো দেই রেকর্ড* অনুষ্ঠানটি একসাথে হোস্ট করেন।

২০১৪-এর অগাস্টে, অম্গে *আমেরিকান হরর স্টোরি:ফ্রেক শো*-তে অভিনয় করেন, যা ০৮ অক্টোবর ২০১৪-এ প্রদর্শিত হয়।

এছাড়া লোনাভালার সেলিব্রিটি ওয়াক্স মিউজিয়ামে তার মোমের মূর্তি রয়েছে।

## চলচ্চিত্রসমূহ

## তথ্যসূত্র

## বহিঃসংযোগ

* 
*World's Smallest Woman, Jyoti Amge, releases the World's Biggest Book in Jaipur City
*Rediff Slide Show
*''Sun'' news article about Jyoti 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় হিন্দু
বিষয়শ্রেণী:নাগপুরের ব্যক্তি
বিষয়শ্রেণী:মহারাষ্ট্রের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:বিশ্বরেকর্ডধারী
বিষয়শ্রেণী:গিনেস বিশ্ব রেকর্ড
বিষয়শ্রেণী:বামনত্বে আক্রান্ত অভিনেত্রী
বিষয়শ্রেণী:নাগপুরের অভিনেত্রী
বিষয়শ্রেণী:বামনত্বে আক্রান্ত অভিনয়শিল্পী
বিষয়শ্রেণী:ভারতীয় প্রতিবন্ধী ব্যক্তি
ঔষধি উদ্ভিদ

থাম্ব|upright=1.3|উইলো গাছের বাকলে রয়েছে স্যালিসিলিক অ্যাসিড, অ্যাসপিরিনের সক্রিয় মেটাবলাইট। যা সহস্রাব্দ ধরে ব্যাথা উপশম এবং জ্বর কমাতে ব্যবহৃত হয়ে আসছে।

**ঔষধি উদ্ভিদ** হলো এমন কতগুলো উদ্ভিদ যাদের ব্যবহার মূলত ঔষধ হিসাবে হয়। 
উদ্ভিদ বিভিন্ন ধরনের রাসায়নিক পদার্থ ব্যবহার করে বিভিন্ন কাজের জন্য, যেমন- পোকামাকড়,ছত্রাক থেকে মুক্তি, তৃণভোজী প্রাণীদের থেকে রক্ষা ইত্যাদি। এছাড়াও উদ্ভিদ রেচন পদার্থ হিসেবে বিভিন্ন ধরনের রাসায়নিক ত্যাগ করে। এগুলো মানুষ সহ আরো বিভিন্ন প্রাণী ঔষধি হিসেবে ব্যবহার করে।

ভেষজ উদ্ভিদের সবচেয়ে পুরোনো নথি  পাওয়া যায় সুমেরীয় সভ্যতা থেকে, যেখানে শত শত ঔষধি উদ্ভিদের সম্পর্কে মাটির ফলকের উপর লেখা আছে। এবারস প্যাপিরাস ( The Ebers Papyrus ), প্রাচীন ইজিপ্ট থেকে, ব্যাখ্যা করে ৮৫০ এরও বেশি ঔষধি উদ্ভিদ। গ্রীক চিকিৎসক ডায়োস্কোরাইডস (Dioscorides), যিনি রোমের সেনাতে কাজ করতেন, লিখেছিলেন ১০০০ এরও বেশি ঔষধ এর প্রণালী ৬০০ এরও বেশি ঔষধি উদ্ভিদ ব্যবহার করে তার বই De materia medica তে।

ঔষধি উদ্ভিদ মূলত বহুল ব্যবহৃত হয় অশিল্পনত সমাজে, প্রধানত, কারণ এটি সহজেই পাওয়া যায় এবং এটি আধুনিক ওষুধ এর থেকে সস্তা।

## গুণাগুণ, বিজ্ঞাপন এবং বিতরণ
ভেষজ ঔষধ এবং সহায়ক খাদ্যদ্রব্য বিজ্ঞানসম্মত ও যথাযথ পরিমাণ মানের নিশ্চয়তা নেই বলে অভিযোগ করা হয়। ২০১৩ সালে পরিচালিত একটি সমীক্ষায় দেখা গিয়েছে যে এক তৃতীয়াংশ ভেষজ ঔষধে বোতলের গায়ে লিপিবদ্ধ দ্রব্য ও পরিমাণে সঠিক নেই।

## আরও দেখুন
* এথনোমেডিসিন
* ঐতিহ্যগত ভেষজ ঔষধি পণ্যের উপর ইউরোপীয় নির্দেশিকা
* অস্ট্রেলিয়ান ফাইটোকেমিক্যাল সার্ভে
* গ্রীষ্মমণ্ডলীয় আফ্রিকার উদ্ভিদ সম্পদ

## তথ্যসূত্র
সামারটাইম (১৯৫৫-এর চলচ্চিত্র)

***সামারটাইম*** () হল ডেভিড লিন পরিচালিত ১৯৫৫ সালের মারকিন-ব্রিটিশ প্রণয়ধর্মী নাট্য চলচ্চিত্র। ছবিটি যুক্তরাজ্যে *সামার ম্যাডনেস* নামে মুক্তি পায়। আর্থার লরেন্টস রচিত *[[দ্য টাইম অব দ্য কুকু]]* মঞ্চনাটক অবলম্বনে ছবিটির চিত্রনাট্য রচনা করেছেন ডেভিড লিন ও এইচ. ই. বেট্‌স। এতে প্রধান ভূমিকায় অভিনয় করেন ক্যাথরিন হেপবার্ন, রোসানো ব্রাজ্জি, ইসা মিরান্ডা ও ড্যারেন ম্যাকগাভিন।

ছবিটি শ্রেষ্ঠ পরিচালনা ও শ্রেষ্ঠ অভিনেত্রীর জন্য একাডেমি পুরস্কার, ও যে কোন উৎস থেকে শ্রেষ্ঠ চলচ্চিত্র ও শ্রেষ্ঠ বিদেশি অভিনেত্রীর জন্য বাফটা পুরস্কারের মনোনয়ন লাভ করে এবং ডেভিড লিন শ্রেষ্ঠ পরিচালক বিভাগে নিউ ইয়র্ক ফিল্ম ক্রিটিকস সার্কেল পুরস্কার লাভ করেন। ২০০২ সালে ছবিটি এএফআইয়ের ১০০ বছর... ১০০ আবেগ ধারাবাহিকের জন্য মনোনীত হয়।

## কুশীলব
thumb|180px|left|জেন হাডসন চরিত্রে ক্যাথরিন হেপবার্ন
* ক্যাথরিন হেপবার্ন - জেন হাডসন
* রোসানো ব্রাজ্জি - রেনাটো দে রসি
* ড্যারেন ম্যাকগাভিন - সিনোরা ফিওরিনি
* ইসা মিরান্ডা - এডি ইয়েগার
* মারি আল্ডন - ফিল ইয়েগার
* জেন রোজ - মিসেস ম্যাকইলহেনি
* ম্যাকডোনাল্ড পার্ক - জনাব ম্যাকইলহেনি
* জেরেমি স্পেন্সার - ভিতো দে রসি
* ভার্জিনিয়া সিমিওন - জোভান্না
* আন্দ্রে মরেল - রেলের কামরায় ইংরেজ ব্যক্তি
* জিনো কাভালিয়েরি - স্টেশনে কুলি

## পুরস্কার ও স্বীকৃতি

### আমেরিকান ফিল্ম ইনস্টিটিউটের স্বীকৃতি
* এএফআইয়ের ১০০ বছর... ১০০ আবেগ - মনোনীত

## সংরক্ষণ
২০০৮ সালে একাডেমি ফিল্ম আর্কাইভ *সামারটাইম* ছবিটিকে সংরক্ষণ করে।

## তথ্যসূত্র

## বহিঃসংযোগ
* 
* 
* 
* Criterion Collection essay by David Denby

বিষয়শ্রেণী:১৯৫৫-এর চলচ্চিত্র
বিষয়শ্রেণী:১৯৫০-এর দশকের প্রণয়ধর্মী নাট্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ইউনাইটেড আর্টিস্ট্‌সের চলচ্চিত্র
বিষয়শ্রেণী:ছুটি কাটানো বিষয়ক চলচ্চিত্র
বিষয়শ্রেণী:ডেভিড লিন পরিচালিত চলচ্চিত্র
বিষয়শ্রেণী:ব্রিটিশ চলচ্চিত্র
বিষয়শ্রেণী:ব্রিটিশ প্রণয়ধর্মী নাট্য চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন প্রণয়ধর্মী নাট্য চলচ্চিত্র
বিষয়শ্রেণী:নাটক ভিত্তিক মার্কিন চলচ্চিত্র
বিষয়শ্রেণী:ইতালির পটভূমিতে চলচ্চিত্র
বিষয়শ্রেণী:১৯৫০-এর দশকের ইংরেজি ভাষার চলচ্চিত্র
বিষয়শ্রেণী:১৯৫০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
শান্তি আন্দোলন

থাম্ব| শান্তির আন্দোলনের একটি জার্মান জার্নাল ডাই ফ্রিডেনস ওয়ার্টের প্রচ্ছদ, # ১১, ১৯১৩ প্রকাশিত
**শান্তি আন্দোলন** হচ্ছে একটি সামাজিক আন্দোলন যার মাধ্যমে একাধিক আদর্শ অর্জনের চেষ্টা হয় যেমন কোনো নির্দিষ্ট যুদ্ধ বা সব যুদ্ধের সমাপ্তি, নির্দিষ্ট জায়গা বা অবস্থার ধরনে আন্তর্মানবিক সহিংসতা সর্বনিম্নকরন এবং প্রায়ই এটা সম্পর্কিত থাকে বিশ্বশান্তির সাথে। এসব উদ্দেশ্য পূরনের উপায়তে থাকে শান্তিবাদ, অহিংস প্রতিরোধ, বৈঠক, বর্জন, শান্তি শিবির, নৈতিক ব্যবসা, যুদ্ধবিরোধী রাজনৈতিক ব্যক্তিত্বদের সমর্থন, সামরিক-শিল্প ব্যবস্থা থেকে লাভ সরানোর আইন তৈরি, অস্ত্র নিষিদ্ধকরন, উন্মুক্ত সরকার ও স্বচ্ছতার ব্যবস্থা তৈরি, প্রত্যক্ষ গণতন্ত্র, যুদ্ধাপরাধ ও যুদ্ধ তৈরির ষড়যন্ত্র প্রকাশকারকদের সমর্থন করা, মিছিল এবং জাতীয় পর্যায়ে রাজনৈতিক দালালির সংগঠন তৈরি। পলিটিকাল কো ওপারেটিভ হচ্ছে এরকম এক সংস্থার উদাহরণ যা চেষ্টা করে সব শান্তি আন্দোলন সংস্থা ও সবুজ সংস্থাকে এক করে ফেলবার, যাদের হয়তো কিছু বিচ্ছিন্ন লক্ষ্য আছে, কিন্তু তাদের সবারই আছে শান্তি ও মানবজাতি চলনের সাধারণ লক্ষ্য। কিছু শান্তিকর্মীদের চিন্তার ব্যাপার হচ্ছে শান্তি অর্জনের চ্যালেঞ্জগুলো যখন যারা এসবের বিপক্ষে, তারা সহিংসতা ব্যবহার করে তাদের যোগাযোগ ও ক্ষমতায়নের মাধ্যম হিসাবে।

## তথ্যসূত্র

বিষয়শ্রেণী:যুদ্ধ-বিরোধী
বিষয়শ্রেণী:১৯৬০-এর দশকের প্রতিসংস্কৃতি
বিষয়শ্রেণী:শান্তি
বিষয়শ্রেণী:সামাজিক আন্দোলনের ইতিহাস
মার্ডার ৩

**মার্ডার ৩** () হল একটি ভারতীয় মনস্তাত্ত্বিক থ্রিলার সিনেমা। এটি মার্ডার সিনেমার তৃতীয় কিস্তি। চলচ্চিত্রটি পরিচালনা করেছেন বিশেষ ভাট ও প্রযোজনা করেছেন মুকেশ ভাট। এটি ছিল মূলত কলোম্বীয় থ্রিলার সিনেমা লা কারা অকুলতা সিনেমার পুনঃর্নিমান। চলচ্চিত্রটি ২০১৩ সালে মুক্তি পায়।

## চরিত্র সমূহ
#**বিক্রম** হিসেবে রণদ্বীপ হুদা 
#**রশ্নি** হিসেবে অদিতি রাও হায়দারি 
#**নিশা** হিসেবে সারা লরেন 
#**কবির** (পুলিশ অফিসার) হিসেবে রাজেশ শ্রীনগারপুরে 
## সিকুয়েল
*মার্ডার (২০০৪-এর চলচ্চিত্র)
*মার্ডার ২

## তথ্যসূত্র

## বহিঃসংযোগ
* 

বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১৩-এর চলচ্চিত্র
বিষয়শ্রেণী:ভারতীয় আদিরসাত্মক রোমাঞ্চকর চলচ্চিত্র
বিষয়শ্রেণী:ভারতীয় মনস্তাত্ত্বিক রোমাঞ্চকর চলচ্চিত্র
বিষয়শ্রেণী:ভারতীয় ধারাবাহিক চলচ্চিত্র
বিষয়শ্রেণী:ফক্স স্টার স্টুডিওসের চলচ্চিত্র
বিষয়শ্রেণী:প্রীতম সুরারোপিত চলচ্চিত্র
বিষয়শ্রেণী:স্পেনীয় চলচ্চিত্রের ভারতীয় পুনর্নির্মাণ
বিষয়শ্রেণী:ভারতীয় মনস্তাত্ত্বিক লোমহর্ষক চলচ্চিত্র
রতি পাণ্ডে

**রতি পাণ্ডে**  হলেন একজন ভারতীয় অভিনেত্রী এবং উপস্থাপিকা। তিনি মূলত পোরাস (পুরু)-সহ, হিটলার দিদি, মিলে জাব হাম তুম, বেগুসারাই, হার ঘর কুছ কেহ্‌তা হ্যায় এবং  শাদি স্ট্রীট ইত্যাদি দূরদর্শন ধারাবাহিক সমূহে অভিনয়ের মাধ্যমে পরিচিতি লাভ করেন।

## প্রাথমিক জীবন
রতি পাণ্ডে আসামে জম্মগ্রহণ করেছিলেন, সেখান থেকে সাত বছর পর্যন্ত বিদ্যালয়ে প্রাথমিক শিক্ষা নেন। পরে তিনি পাটনা চলে আসেন এবং সেখানে সেন্ট কারেন্স্‌ উচ্চ বিদ্যালয়-এ পড়ালেখা করেছিলেন। পরে তিনি কেন্দ্রীয় বিদ্যালয় ( সাদিক নগর স্কুল, নিউ দিল্লি) থেকে শিক্ষা সম্পন্ন করেন। রতি দিল্লি বিসশবিদ্যালয়ের মিরান্দ হাউস থেকে ব্যবসা শিক্ষা সম্পন্ন করেন, যেখানে পরে তিনি  অর্থনীতিতে বিশেষজ্ঞা হন।

## কর্মজীবন

## টিভি
### অভিনেত্রী রূপে

### প্রতিযোগী রূপে

	 
### উপস্থাপক রূপে

### অতিথি রূপে

### অভিনয়কারী রূপে

### ছবি

## পুরস্কার ও মনোনয়ন

## তথ্যসূত্র

## বহিঃসংযোগ

*

বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:Indian soap opera actresses
বিষয়শ্রেণী:Kendriya Vidyalaya alumni
বিষয়শ্রেণী:১৯৮২-এ জন্ম
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:আসামের অভিনেত্রী
ফ্রড সাইয়াঁ

**ফ্রড সাইয়াঁ** () একটি বলিউড কৌতুক চলচ্চিত্র। চলচ্চিত্রটি পরিচালনা করেছেন সৌরভ শ্রীবাস্তব ও প্রযোজনা করেছেন প্রকাশ ঝা ও দিশা ঝা।

## নির্মাণ
২০১৪ সালের অক্টোবর মাসে সিনেমার শুটিং শুরু হয় এবং ২০ ডিসেম্বর শুটিং শেষ হয়।সিনেমার জন্য পোশাক নকশা করেছেন প্রিয়াঙ্কা মুন্দাদা।সিনেমার কাহিনী অনুসারে আরশাদ ওয়ার্সী এর চরিত্রের ১৩জন স্ত্রী থাকবে।

## তথ্যসূত্র

বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় হাস্যরসাত্মক চলচ্চিত্র
বিষয়শ্রেণী:মধ্যপ্রদেশে ধারণকৃত চলচ্চিত্র
বিষয়শ্রেণী:২০১৯-এর হাস্যরসাত্মক চলচ্চিত্র
বিষয়শ্রেণী:২০১৯-এর চলচ্চিত্র
তৃষা কৃষ্ণন

**তৃষা কৃষ্ণন** *(জন্ম: ৪ মে, ১৯৮৩)*, **তৃষা** নামেই অধিক পরিচিত; যিনি হলেন একজন খ্যাতনামা ভারতীয় চলচ্চিত্র অভিনেত্রী এবং মডেল। তিনি বিশেষত দক্ষিণাত্য ভারতীয় চলচ্চিত্র শিল্প-এ কাজ করে থাকেন। তিনি নিজেকে একজন প্রথম সারির অভিনেত্রী হিসেবে প্রতিষ্ঠিত করতে দক্ষতার সঙ্গে সফল হয়েছেন।

## প্রাথমিক জীবন

## কর্মজীবন

### পূর্ব জীবন ১৯৯৯ – ২০০৩ সাল

## ব্যক্তিগত জীবন
তৃষা চেন্নাই-এ  তার পরিবার মা ও দিদিমার সহিত বসবাস করেন। তার মাতৃভাষা তামিল, এবং তিনি হিন্দি, ফ্রান্স ভাষা, ও ইংরেজি ভাষায় সাবলীলভাবে দক্ষ। তার মাতা উমা কৃষ্ণন অনেক তামিল চলচ্চিত্রে অভিনয় করেছেন, যার অধিকাংশই কমল হাসানের সাথে জুটি।

## চলচ্চিত্রতালিকা

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 
* 

বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:চেন্নাইয়ের নারী মডেল
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:নন্দী পুরস্কার বিজয়ী
বিষয়শ্রেণী:ইথিরাজ মহিলা কলেজের প্রাক্তন শিক্ষার্থী
বিষয়শ্রেণী:কালাইমামানি পুরস্কার প্রাপক
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:চেন্নাইয়ের অভিনেত্রী
বিষয়শ্রেণী:তামিল অভিনেত্রী
বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:সিনেমা পুরস্কার বিজয়ী
হবসন্‌স চয়েস (১৯৫৪-এর চলচ্চিত্র)

***হবসন্‌স চয়েস*** () হল ডেভিড লিন পরিচালিত ব্রিটিশ প্রণয়ধর্মী রম্য চলচ্চিত্র। ছবিটি হ্যারল্ড ব্রাইহাউজ রচিত *[[হবসন্‌স চয়েস|একই নামের]]* নাটক অবলম্বনে নির্মিত। এতে নাম ভূমিকায় অভিনয় করেছেন চার্লস লটন, তার জ্যেষ্ঠ কন্যা চরিত্রে অভিনয় করেছেন ব্রেন্ডা ডি বাঞ্জি ও তার কর্মকর্তা চরিত্রে অভিনয় করেছেন জন মিলস।

*হবসন্‌স চয়েস* ছবিটি ৪র্থ বার্লিন চলচ্চিত্র উৎসবে স্বর্ণ ভল্লুক লাভ করে এবং ৮ম বাফটা পুরস্কার আয়োজনে শ্রেষ্ঠ ব্রিটিশ চলচ্চিত্রের পুরস্কার লাভ করে।

## কুশীলব
* চার্লস লটন - হেনরি হোরাশিও হবসন
* ব্রেন্ডা ডি ব্রাঞ্জি - ম্যাগি হবসন
* জন মিলস - উইল মোসপ
* ড্যাফনি অ্যান্ডারসন - অ্যালিস হবসন
* প্রুনেলা স্কেলস - ভিকি হবসন
* রিচার্ড ওয়াটিশ - আলবার্ট প্রোসার
* ডেরেক ব্লোমফিল্ড - ফ্রেডি বিনস্টক
* হেলেন হাই - মিসেস হেপওর্থ
* রেমন্ড হান্টলি - নাথানিয়েল বিনস্টক
* জ্যাক হাওয়ার্থ - টাবি ওয়াডলো
* জোসেফ টমেল্টি - জিম হিলার
* জুলিয়েন মিশেল - স্যাম মিনস
* জিব ম্যাকলাফলিন - টাড্‌সবারি
* ফিলিপ স্টেইনটন - ডেন্টন
* জন লরি - ডক্টর ম্যাকফারলেন
* ডরথি গর্ডন - আডা ফিগিনস

## নির্মাণ
উইল মোসপ চরিত্রের জন্য প্রথমে রবার্ট ডোনাটকে নির্বাচন করা হয়েছিল কিন্তু পরে তার হাপানিজনিত কারণে তাকে বাদ দেওয়া হয়। বহিঃদৃশ্যে যেখানে ম্যাগি হবসন ও উইলিয়াম মোসপ সাক্ষাৎ করেন সেই দৃশ্যটি পিল পার্কের পারশ্ববর্তী স্যালফোর্ড এলাকায় ধারণ করা হয়।

## পুরস্কার ও স্বীকৃতি
;৪র্থ বার্লিন চলচ্চিত্র উৎসব
* স্বর্ণ ভল্লুক - *হবসন্‌স চয়েস* (ডেভিড লিন)
;৮ম বাফটা পুরস্কার
* শ্রেষ্ঠ ব্রিটিশ চলচ্চিত্র - *ডেভিড লিন*

## তথ্যসূত্র

### গ্রন্থপঞ্জী
**The Great British Films*, pp 162–164, Jerry Vermilye, 1978, Citadel Press, 

## বহিঃসংযোগ
* 
* 

বিষয়শ্রেণী:১৯৫৪-এর চলচ্চিত্র
বিষয়শ্রেণী:১৯৫০-এর দশকের হাস্যরসাত্মক নাট্য চলচ্চিত্র
বিষয়শ্রেণী:ডেভিড লিন পরিচালিত চলচ্চিত্র
বিষয়শ্রেণী:নাটক অবলম্বনে চলচ্চিত্র
বিষয়শ্রেণী:ব্রিটিশ চলচ্চিত্র
বিষয়শ্রেণী:ব্রিটিশ সাদাকালো চলচ্চিত্র
বিষয়শ্রেণী:ব্রিটিশ হাস্যরসাত্মক নাট্য চলচ্চিত্র
বিষয়শ্রেণী:ব্রিটিশ লায়ন ফিল্মসের চলচ্চিত্র
বিষয়শ্রেণী:লন্ডন ফিল্মসের চলচ্চিত্র
বিষয়শ্রেণী:শ্রেষ্ঠ ব্রিটিশ চলচ্চিত্র বিভাগে বাফটা পুরস্কার বিজয়ী
বিষয়শ্রেণী:স্বর্ণ ভল্লুক বিজয়ী
বিষয়শ্রেণী:ব্রিটিশ ঐতিহাসিক চলচ্চিত্র
বিষয়শ্রেণী:১৮৮০-এর দশকের পটভূমিতে চলচ্চিত্র
বিষয়শ্রেণী:১৯৫০-এর দশকের ইংরেজি ভাষার চলচ্চিত্র
বিষয়শ্রেণী:ইংরেজি ভাষার হাস্যরসাত্মক নাট্য চলচ্চিত্র
৪৬তম স্বতন্ত্র পদাতিক ব্রিগেড

**৪৬তম স্বতন্ত্র পদাতিক ব্রিগেড** হচ্ছে বাংলাদেশ সেনাবাহিনীর একটি ঐতিহাসিক সেনাদল। এই সেনাদলটি ঢাকা সেনানিবাসে অবস্থিত। এই ব্রিগেডটি ঢাকা সেনানিবাসের একমাত্র পদাতিক ব্রিগেড।

## ইতিহাস
এই ব্রিগেড আনুষ্ঠানিক ভাবে গঠিত হয় ১৯৭২ সালের ১২ জানুয়ারি, এবং এই ব্রিগেডের প্রথম কমান্ডার ছিলেন লেঃ কর্নেল কে এম শফিউল্লাহ যিনি পরে বাংলাদেশ সেনাবাহিনীর প্রধান হয়েছিলেন। ব্রিগেডটির দ্বিতীয় কমান্ডার ছিলেন লেঃ কর্নেল মোহাম্মদ জিয়াউদ্দিন; জিয়াউদ্দিনের পরে লেঃ কর্নেল (পরে মেজর জেনারেল হিসেবে অবসরপ্রাপ্ত) মইনুল হোসেন চৌধুরী এই ব্রিগেডের কমান্ডার হয়েছিলেন যিনি এই ব্রিগেডের কমান্ডার থাকাকালীন পূর্ণ কর্নেল পদবীতে উন্নীত হয়েছিলেন। কর্নেল শাফায়াত জামিল ছিলেন এই ব্রিগেডের চতুর্থ কমান্ডার। শাফায়াত জামিল ব্রিগেড কমান্ডার থাকা অবস্থায় বাংলাদেশে ১৫ আগস্ট ১৯৭৫ এর সামরিক অভ্যুত্থান ঘটে।

৪৬ পদাতিক ব্রিগেড খালেদ মোশাররফকে ১৯৭৫ সালের ৩রা নভেম্বর সমর্থন দেয়। এই ব্রিগেডের ক্যাপ্টেন হাফিজের বিরুদ্ধে জেনারেল জিয়াউর রহমানকে আটকের অভিযোগে অভিযুক্ত করা হয়। ২০০৯ সালে বিডিআর বিদ্রোহের সময় এই ব্রিগেডকে কাজে না লাগানোর জন্য বাংলাদেশ সরকার সমালোচিত হয়।

হোলি আর্টিজান হামলার সময় ব্রিগেডটি মোতায়েন করা হয়েছিল। *অপারেশন থান্ডারবোল্ট* নামে পরিচিত এই অভিযানের নেতৃত্ব দিয়েছিলেন ব্রিগেডের কমান্ডার মজিবুর রহমান। হামলার প্রায় ১২ ঘণ্টা পর ব্রিগেডিয়ার রহমান অভিযানটি সমাপ্ত ঘোষণা করেন। এই অভিযানের মাধ্যমে ১৩ জন জিম্মিকে উদ্ধার করা হয় এবং ৫ জন সন্ত্রাসী নিহত হয়, ঐসময় ষষ্ঠ সন্ত্রাসীকে জীবিত আটক করা হয়।

## তথ্যসূত্র

বিষয়শ্রেণী:বাংলাদেশ সেনাবাহিনীর ব্রিগেড
বিষয়শ্রেণী:ঢাকা সেনানিবাস
স্বাদুপানির জলাবন

**স্বাদুপানির জলাবন**, **মিঠাপানির জলাবন** বা **প্লাবিত জলাবন**, হচ্ছে এমন ধরনের অরণ্যসমূহ যা সারা বছরের বা সাময়িক সময়ের জন্য স্বাদু পানিতে নিমজ্জিত থাকে। এটি সাধারণত নদ-নদীর নিম্নভূমি এবং মিঠাপানির হ্রদ এলাকার পাশে গড়ে উঠে। স্বাদুপানির জলাবন উদীচ্য থেকে উষ্ণপ্রধান এবং ক্রান্তীয় থেকে উপক্রান্তীয় জলবায়ু অঞ্চলে দেখা যায়।

ব্রাজিলের আমাজন অববাহিকায়, একটি সাময়িক প্লাবিত জলাবন অবস্থিত যা ''ভার্জিয়া'' নামে পরিচিত, যেটি আমাজনের মতো অরণ্যের জন্য বর্তমানে সর্বাধিক ব্যবহৃত। *[[ইগাপো]]*, অন্য আরেকটি শব্দ যা ব্রাজিলের প্লাবিত আমাজনীয় অরণ্য বোঝাতে ব্যবহৃত হয়, যা অনেক সময় ইংরেজিতেও ব্যবহার করা হয়। বিশেষকরে, ভার্জিয়া শব্দ দ্বারা শ্বেতপানির-প্লাবিত বন, এবং ইগাপো দ্বারা কৃষ্ণপানির-প্লাবিত বন বুঝায়।

## স্বাদুপানির জলাবন এলাকাসমূহ
### আফ্রোক্রান্তীয়
* পূর্ব কঙ্গোলীয় জলাবন (গণতান্ত্রিক কঙ্গো প্রজাতন্ত্র)
* নাইজার বদ্বীপ জলাবন (নাইজেরিয়া)
* পশ্চিম কঙ্গোলীয় জলাবন (কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র).

### অস্ট্রেলেশিয়া
* উত্তর নিউগিনি বর্ষা এবং স্বাদুপানির জলাবন (ইন্দোনেশিয়া, পাপুয়া নিউগিনি)
* দক্ষিণ নিউগিনি স্বাদুপানির জলাবন (ইন্দোনেশিয়া, পাপুয়া নিউগিনি)

### [[দক্ষিণ এশিয়া|দক্ষিণ]] এবং [[দক্ষিণপূর্ব এশিয়া]]

* বর্ণীয় পিট জলাবন (ব্রুনাই, ইন্দোনেশিয়া, মালয়েশিয়া)
* চাও প্রায়া স্বাদুপানির জলাবন (থাইল্যান্ড)
* ইর্বাড্ডি স্বাদুপানির জলাবন (মায়ানমার)
* উপদ্বীপীয় মালয়েশিয়ার পিট জলাবন (মালয়েশিয়া, থাইল্যান্ড)
* জুগিরকান্দি মায়াবন (বাংলাদেশ)
* বুজির বন (বাংলাদেশ)
* রাতারগুল জলাবন (বাংলাদেশ)
* লক্ষ্মী বাওড় জলাবন (বাংলাদেশ)
* রেড নদী স্বাদুপানির জলাবন (ভিয়েতনাম)
* দক্ষিণ-পশ্চিমাঞ্চলীয় বর্ণীয় স্বাদুপানির জলাবন (ইন্দোনেশিয়া)
* টনলে স্যাপ-মেকং পিট জলাবন (কম্বোডিয়া, ভিয়েতনাম)
* ওয়াথুরানা স্বাদুপানির জলাবন (শ্রীলঙ্কা)
* মিরিস্টিকা জলাবন (ভারত)
* নেলাপাট্টু পাখি অভয়ারণ্য (ভারত)

### নব্যক্রান্তীয়
* ক্যানটাও ইগাপো অরণ্য (ব্রাজিল)
* গুরুপা ভার্জিয়া (ব্রাজিল)
* ইকুইটস ভার্জিয়া (বলিভিয়া, ব্রাজিল, পেরু)
* মারাজো ভার্জিয়া (ব্রাজিল)
* মন্টে আলগ্রে ভার্জিয়া (ব্রাজিল)
* অরিনোকো বদ্বীপ জলাবন (গায়ানা, ভেনেজুয়েলা)
* প্যান্টানোস দে কেন্টলা (মেক্সিকো)
* প্যারামারিবো জলাবন (গায়ানা, সুরিনাম)
* পুরুজ ভার্জিয়া (ব্রাজিল)

## তথ্যসূত্র

বিষয়শ্রেণী:জলাবন
সোফিয়া লিলিস

**সোফিয়া লিলিস** (জন্ম: ১৩ ফেব্রুয়ারি ২০০২) হলেন একজন মার্কিন অভিনেত্রী। তিনি ২০১৭ সালে মুক্তি পাওয়া জনপ্রিয় মার্কিন অতিপ্রাকৃত অধীরতামূলক চলচ্চিত্র *[[It (2017 film)|ইট: চাপ্টার এক]]*-এ বেভার্লি মার্শ নামক চরিত্রটিতে অভিনয় করেছেন; যেটি মূলতঃ জনপ্রিয় মার্কিন লেখক স্টিভেন কিং-এর অধীরতামূলক উপন্যাস *[[It (novel)|ইট]]*-এর চলচ্চিত্র সংস্করণ।

## জীবন এবং কর্মজীবন
লিলিসের জন্ম, ২০০২ সালের ১৩ই ফেব্রুয়ারি, মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরের ব্রুকলিন পৌরসভার উপকন্ঠে অবস্থিত ক্রাউন হাইটস নামক এলাকায়।  তিনি নিউ ইয়র্ক শহরের ম্যানহাটন পৌরসভার উপকন্ঠে অবস্থিত ইউনিয়ন স্কয়ার এলাকার প্রধান প্রবেশ পথ ইরভিং প্লেস এর মধ্যবর্তী ১১৫ পূর্ব ফিফটিন্থ স্ট্রিট-এ নাট্যশালা এবং চলচ্চিত্র বিষয়ক প্রতিষ্ঠান লি স্টেসবার্গ থিয়েটার এন্ড ফিল্ম ইন্সিটিটিউট অভিনয় করা শুরু করেন, যখন তার বয়স ছিল মাত্র সাত বছর।

লিলিস, একজন অভিনয় শিল্পী হিসেবে আত্বপ্রকাশ করেন ২০১৪ সালে মুক্তিপ্রাপ্ত  *এ্য মিডসামার নাইটস ড্রিম* এবং পরে তিনি  *[[37 (film)|৩৭]]* নামক আরেকটি চলচ্চিত্রেও অভিনয় করেছেন। তিনি ২০১৭ সালে মুক্তিপ্রাপ্ত জনপ্রিয় অধীরতামূলক মার্কিন চলচ্চিত্র *[[It (2017 film)|ইট]]*-এ অভিনয় করেছেন, এটি জনপ্রিয় মার্কিন লেখক স্টিভেন কিং এর বিখ্যাত অধীরতামূলক উপন্যাস ইট-এর চলচ্চিত্র সংস্করণ, এবং যেটি পরিচালনা করেন আর্জেন্টিনীয় চলচ্চিত্র পরিচালক এন্ডি মুসচিয়েটি। "ইট" চলচ্চিত্রটিতে উল্লেখিত মূল ভূমিকা গুলোর মধ্যে একটি "বেভার্লি মার্শ" ভূমিকাটিতে তিনি অভিনয় করেন, যেখানে তিনি জেইডেন লিবারের, ফিন উল্ফহার্ড, ওয়্যাট ওলেফ, বিল স্কারসগার্ড, জ্যাক ডিলান গ্রেজার, জেরেমি রে টেইলর এবং চুজেন জেকবস-এর সাথে অভিনয় করেন। 

২০১৭ সালে, তিনি জনপ্রিয় অস্ট্রেলীয় গায়িকা সিয়ার "সেন্টা'স কামিং ফর আস" নামক গানের ভিডিওতে জনপ্রিয় মার্কিন অভিনেত্রী ক্রিস্টেন বেল এবং মার্কিন অভিনেতা ডেক্স সেফার্ড দম্পতির সন্তানদ্বয়ের একটির ভূমিকায় অভিনয় করেন।

লিলিস, মার্কিন টেলিভিশন চ্যানেল  এইচবিওতে প্রচারিতব্য আসন্ন শল্প পর্বের ধারাবাহিক *[[Sharp Objects (TV series)|শারর্প অবজেক্টস]]*-এ অভিনয়ে কাজ করছেন, ধারাবাহিকটিতে তিনি "ক্যামিলি পার্কার" নামক চরিত্রটির তরুনী সংস্করণে অভিনয় করবেন, যেটির প্রাপ্তবয়স্কা সংস্করণে অভিনয় করবেন মার্কিন অভিনেত্রী এ্যামি অ্যাডামস। 

## ব্যক্তিগত জীবন
তার জেইক নামে একজন যমজ ভাই রয়েছে এবং তার একজন সৎ-ভাইও রয়েছে, যার নাম ফিলিপ। যখন তিনি শিশু ছিলেন তখন তার পিতা-মাতার বিবাহ বিচ্ছেদ ঘটে এবং বর্তমানে তিনি তার মা, জুলিয়ানা এবং সৎ বাবা ক্রিস্টোফার মেলেভোল্ডের সাথে বসবাস করেন, যিনি-ই (তার সৎ-বাবা) মূলতঃ সোফিয়ার অভিনয়ের প্রতি কৌতূহলতা প্রথম আবিষ্কার করেন। 

## চলচ্চিত্র সমূহ

### ছোট পর্দা

### গানের ভিডিও সমূহ

## তথ্যসূত্র

## বহিঃসংযোগ
* 

বিষয়শ্রেণী:২০০২-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ব্রুকলিনের ব্যক্তিত্ব
বিষয়শ্রেণী:নিউ ইয়র্ক শহরের ব্যক্তি
বিষয়শ্রেণী:ব্রুকলিনের অভিনেত্রী
রবার্ট ওর্ম

**রবার্ট ওর্ম** (১৭২৮ - ১৮০১) হলেন ইংল্যান্ডের একজন প্রখ্যাত শিক্ষাবিদ, গবেষক ও লেখক। ভারতীয় উপমহাদেশে ব্রিটিশ শাসনাধীন আমলের ইতিহাস সম্পর্কিত নানাবিধ তথ্য তার রচনা থেকে জানা যায়। তিনি ১৭৬৩ সালে “A History of the Military Transactions of the British nation in Indostan from the year 1747” নামক গ্রন্থ রচনা করে ‘প্রাচ্যবিদ’ হিসাবে প্রভূত সুনাম অর্জন করেন।

## জন্ম ও পারিবারিক পরিচিতি

## কর্মজীবন
তিনি ১৭৪২ সালে ইস্ট ইন্ডিয়া কোম্পানির ‘লেখক’ হিসাবে উপমহাদেশে আসেন এবং প্রথমে মাদ্রাজ কাউন্সিলের একজন সদস্য হিসাবে ও পরে কলকাতায় কোম্পানীর সহায়ক গ্রন্থকার হিসাবে এখানে কাজ করেন।

## অবদান
ওর্মই ছিলেন পাশ্চাত্যে প্রাচ্য চর্চার সূচনাকারী। আলীবর্দী খাঁ, সিরাজউদ্দৌলা, জগৎ শেঠ প্রমুখ সম্পর্কে তিনি বিভিন্ন বিষয়ে বিবরণ দিয়েছেন। এছাড়াও এই অঞ্চলের অর্থনীতি, রাজনীতি এবং ব্যবসা-বাণিজ্য সম্পর্কেও তিনি বিশদ আলোচনা করেছেন।

## রচনাবলী
তিনি ভারতীয় উপমহাদেশ সম্পর্কে বিশদ গবেষণা করেন ও এ সম্পর্কে বেশ কয়েকটি পুস্তক রচনা করেন। তার রচিত গ্রন্থের মধ্যে রয়েছেঃ
* A History of the Military Transactions of the British nation in Indostan from the year 1747 (১৭৬৩);
* Historical Fragments of the Mogul Empire, of the Moratoes, and of the English Concerns of Indostan from the year 1659 (১৭৮২)।

## আরও দেখুন

## তথ্যসূত্র

## বহিঃসংযোগ
* রবার্ট ওর্ম - বাংলাপিডিয়া হতে সংকলিত নিবন্ধ।

বিষয়শ্রেণী:১৭২৮-এ জন্ম
বিষয়শ্রেণী:১৮০১-এ মৃত্যু